Ivo, sa oled kindlasti kuulnud, et lisaks väikestele ja suurtele valedele on olemas statistika. Bahreini etapi "keskmisest suurem" möödasõitude arv läheb just sinna kategooriasse. Statistika on olemas siin: http://www.cliptheapex.com/forum/viewtopic.php?f=51&t=1482.  Esimesel pilgul jääb tõesti mulje, et tänavused 21 möödumist ületab viimase kuue aasta keskmist (17,29) tuntavalt ja jääb alla ainult  2006. aastale (34).  Aga kui 21st võtta maha need möödasõidud, mille käigus spinni järel tahapoole langenud Sutil, Kubica ja Hülkenberg möödusid "piimaveoautodest" (vastavalt 3, 4 ja 3), saame nii-öelda normaalsete möödasõitude arvuks 11. Sellest hullem oli ainult aasta 2005 (8). Lisaks tehti esikümne sees ainult kaks möödasõitu ja viimase 23 ringi jooksul (kui autod juba kergemad) ei toimunud ainsatki möödasõitu. Kui see pole s..t seis, siis milline veel on? Jah, rada (eriti uus osa) võis mõjuda  möödasõitude arvule halvasti, samas on Sahkiris olemas kaks väga head möödasõidukohta (1.-2. kurv ja 4. kurv).  Melbourne'is nii häid kohti pole ja ka keskmise möödasõitude arvu (13,67) poolest jääb see Sahkirist kaugele maha. Edasi tulevad kalendris Sepang (kuivaga keskmiselt 10,20), Shanghai (kuivaga 13,67). Ja kui praeguste reeglitega Barcelonasse (4,00) jõutakse, on olemas reaalne oht, et seal ei toimu ainsatki möödasõitu. Siis on kalendris Monte Carlo (kuivaga 8,20), ja alles 30. mail toimuv Türgi etapp  (18,20) näib olevat esimene, kus mingitki möödasõitmist oodata. Nii et mina eriti optimistlik ei ole. Jääb üle ainult loota, et võimalikult rohkem võidusõitude ajal vihma sajaks.